Hof sê jy mag rassisties wees slegs as dit jou amptelike beleid is – soos in Apartheid! | SAUK.co.za - Nuus.info
Die week hoor ons dat die Polisie asook die Pretoria (tswane) Munisipaliteit se ras kwota’s slegs wettig is as dit deel van ‘n amptelike beleid is. Klaarblyklik het die wiel nou 360 grade gedraai.
‘n Brief – wat in Netwerk24 se besit is – sit die polisie in die Wes-Kaap se rasseteikens vir bevorderings uiteen en is op 9 Maart vanjaar deur lt. genl. Lineo Ntshiea onderteken.
Anton van der Bijl, hoof van Solidariteit se arbeidshof-afdeling, beskou hierdie riglyne as ongrondwetlik.
“Ons Grondwet, verskeie wetgewing – wat insluit maar nie beperk is tot die Wet op Gelyke Indiensneming nie – asook regverdigheid en billikheid, onderskryf nie dié soort rigiede toepassing van ’n kwotastelsel nie.
Indien die polisie voortgaan met ’n sogenaamde kwotastelsel van bevordering – waar geen wit of bruin kandidate na die range van kaptein, luitenant-kolonel of kolonel Ein die Wes-Kaapse polisie bevorder word nie – sal dit onherstelbare skade aan die staatsdiens aanrig.
So het Solidariteit gereageer op die brief van die polisie se personeelhoof wat aan die bevelvoerder van die Valke, alle nasionale afdelingshoofde, provinsiale kommissarisse, adjunk- nasionale kommissarisse en die ministerie van polisie gestuur is.
Intussen het die arbeidshof in Johannesburg vandeesweek bevind dat die gebruik van ’n kwotastelsel in die werkplek onwettig is. Dié uitspraak is gelewer na aanleiding van Solidariteit se hofsaak oor onbillike diskriminasie teen die Tshwane Munisipaliteit. Kragtens die hofuitspraak moet die munisipaliteit mnr. Jan Pretorius, ’n water-ouditbeampte, bevorder en terugwerkend vergoed.
Hermann het bygevoeg dat alle werkgewers kragtens vandeesweek se uitspraak gedwing word om voortaan ŉ genuanseerde benadering tot regstellende aksie te volg. “Die uitspraak het weereens bevestig dat numeriese teikens in regstelplanne of beleidsdokumente ŉ verskeidenheid van faktore in ag moet neem. Hierdie uitspraak skep dus die nodige regsgronde vir toekomstige sake oor gevalle waarin daar op grond van kwotas onbillik teen individue van die nie-aangewese groep gediskrimineer word,” het Hermann bygevoeg.
Die pos waarvoor Pretorius aanvanklik in 2012 aansoek gedoen het, is weer in Julie 2013 geadverteer. Pretorius het toe vir ŉ tweede keer aansoek gedoen vir die pos, maar is hierdie keer nie vir ŉ onderhoud genooi nie en is ook nie op die kortlys geplaas nie. Nadat Pretorius ŉ grief hieroor by die munisipaliteit ingedien het, is hy in Oktober 2013 in kennis gestel dat geen wit persone vir die posisie oorweeg mag word nie.
Die Tshwane Munisipaliteit het in Mei 2013 ’n regstellendeaksieplan, terugwerkend vir die tydperk van 1 Julie 2012 tot 30 Junie 2017 aanvaar. Pretorius is glo op grond van hierdie plan nie in die pos waarvoor hy aansoek gedoen het, aangestel nie. Die plan bevat ŉ resolusie wat bepaal dat geen wit persoon in die genoemde posisie aangestel mag word nie.
Lees ook: Swartes Het Hul Eie Apartheid Geskep Saam Met Die Britse Regering in 1845
« Belasting betalers moet nou weer opdok!
Malema tweet : Zuma wil Dubai toe vlug »